Голям Перелик
Голям Перелик е най-високият връх в Родопите.

Местоположение 
Намира се на 19 км западно от Смолян. С него (2191 м) Родопите се нареждат на седмо място по височина между българските планини (след Рила – връх Мусала, Пирин – връх Вихрен, Стара планина – връх Ботев, Витоша – връх Черни връх, Осоговска планина – връх Руен и Славянка – връх Гоцев връх).

Туризъм 
 Връх Голям Перелик е сред Стоте национални туристически обекта на Българския туристически съюз. Печат има в хижа „Перелик“ и в туристически информационен център „Чепеларе“.
 Връх Голям Перелик е сред „Покорител на 10-те планински първенци“. Печат има в хижа „Перелик“.

Маршрути 
Голям Перелик е леснодостъпен, но не може да бъде изкачен, защото там е разположено поделение на Българската армия. До подножието му може да се стигне от хижа Перелик за около 40 минути.

Любопитно 
Морският нос Перелик на остров Робърт в Антарктика е наименуван в чест на Голям Перелик.

Източници

Външни препратки 
 Връх Голям Перелик – 100-те Национални туристически обекта 

Върхове в Родопите
100 национални туристически обекта
Западни Родопи